Eina Què passa esta nit?
L'eina Què passa esta nit
Què passa esta nit?
L'eina Què passa esta nit? (What's Up Tonight? - WUT) mostra una llista dels objectes que estaran visibles durant la nit des de qualsevol emplaçament, a qualsevol data. De manera predeterminada, la data i l'emplaçament són agafades de les opcions en la finestra principal, però les podeu canviar a qualsevol valor emprant els botons Canvia la data… i Canvia l'emplaçament… a la part superior de la finestra.
L'eina WUT també mostra un curt almanac de les dades per a la data seleccionada: les hores d'eixida i posta per al Sol i la Lluna, la duració de la nit, i la fracció de Lluna il·luminada.
A davall de l'almanac és a on es mostra la informació de l'objecte. Els objectes s'organitzen en tipus de categories. Seleccioneu un tipus d'objecte en el quadro anomenat com a Escolliu una categoria:, i tots els objectes d'estos tipus que resten per damunt de l'horitzó es mostraran en el quadro anomenat com a Objectes coincidents:. Per exemple, en la captura de pantalla, hi ha seleccionada la categoria Planetes, i en esta es mostren tres planetes que estaran amunt en la nit seleccionada (Mart, Júpiter i Saturn). Quan se selecciona un objecte en la llista, les seues hores d'eixida, posta i de trànsit són mostrades en el quadro que hi ha davall, a la dreta (, Mart ix a les 17.13, transita a les 21.46 i es pon a les 02.16). A més, podeu prémer el botó Detalls de l'objecte… per a obrir la finestra amb informació detallada per a este objecte.
De manera predeterminada, el WUT mostrarà als objectes que estiguen per damunt de l'horitzó entre la posta de Sol i la mitjanit ( cap al tard). Podreu escollir mostrar els objectes que isquen entre la mitjanit i l'alba (durant la matinada) o entre la foscor i l'alba (qualsevol moment de la nit) emprant el quadro combinat a la part superior de la finestra. També podeu optar per veure només aquells objectes que són més brillants que una magnitud definida amb una magnitud mínima utilitzant el botó de selecció de valors Mostra els objectes més brillants que els de magnitud:. És possible centrar l'objecte seleccionat en el mapa celeste o afegir-lo a la llista de favorits prement el botó Centra l'objecte o Afig a la llista.